Miss World 1987

Ang **Miss World 1987** ay ang ika-37 edisyon ng Miss World pageant, na ginanap sa Royal Albert Hall sa Londres, Reyno Unido noong 12 Nobyembre 1987.

Pagkatapos ng kompetisyon, kinoronahan ni Giselle Laronde ng Trinidad at Tobago si Ulla Weigerstorfer ng Austrya bilang Miss World 1987. Ito ang pangalawang beses na nanalo ang Austrya bilang Miss World. Nagtapos bilang first runner-up si Albanya Lozada ng Beneswela, habang nagtapos bilang second runner-up si Anna Margret Jónsdóttir ng Lupangyelo.

Mga kandidata mula sa pitumpu't-walong bansa at teritoryo ang lumahok sa kompetisyong ito. Pinangunahan nina Peter Marshall at Alexandra Bastedo ang kompetisyon. Naganap ang ibang mga *pre-recording* ng kompetisyon sa Malta.

## Kasaysayan 
thumb|250x250px|Royal Albert Hall, ang lokasyon ng Miss World 1987

### Pagpili ng mga kalahok 
Mga kandidata mula sa pitumpu't-walong bansa at teritoryo ay napili upang lumahok sa kompetisyon. Limang kandidata ang nailuklok upang kumatawan sa kanilang mga bansa/teritoryo matapos maging runner-up sa kanilang pambansang kompetisyon, o napili sa isang *casting process*, at dalawang kandidata ang nailuklok matapos bumitiw ang orihinal na kalahok.

#### Mga pagpalit 
Dapat sanang lalahok si Shelley Bascombe ng Bermuda, ngunit dahil lumagpas na siya sa *age limit*, siya ay pinalitan ng kanyang *first runner-up* na si Kim Elizabeth Johnston.''* Dapat din sanang lalahok si Katia Atanasiades ng Libano sa edisyong ito, ngunit dahi lsa hindi isiniwalat na dahilan, siya ay pinalitan ni Josiane Haddad.

#### Mga unang pagsali, pagbalik, at pag-urong 
Lumahok sa unang pagkakataon ang mga bansa at teritoryong Belis at Kapuluang Cook. Bumalik sa edisyong ito ang mga bansang Arhentina at Papua Bagong Guinea na huling sumali noong 1981, at Curaçao at Niherya na huling sumali noong 1985.

Hindi sumali ang mga bansang Antigua at Barbuda, Gambya, Kapuluang Birheng Britaniko, Sierra Leone, at Tonga sa edisyong ito. Hindi sumali sina Carolyn David ng Antigua at Barbuda, Ellen Forster ng Gambya, at Melenaite Saia ng Tonga dahil nakaabot ang mga ito sa Londres para sa kompetisyon. Hindi sumali ang Kapuluang Birheng Britaniko at Sierra Leone matapos na mabigo ang kanilang organisasyong pambansa na magdaos ng kompetisyong pambansa o magtalaga ng kalahok.

Dapat din sasali sa edisyong ito sina Georgette Bailly ng Baybaying Garing at Augustina Henaku ng Gana, ngunit hindi sila nakasali dahil sa problema sa pananalapi. Hindi sumali sina Heba Khalef ng Ehipto, Sandy Harrigan ng Kapuluang Birheng Britaniko, Fabienne Feliho ng Senegal, Mearii Manoi ng Tahiti, Shirley Nabbona ng Uganda, at Mesatewa Tuzolana ng Zaire dahil sa hindi isiniwalat na dahilan.

## Mga resulta 
thumb|250x250px| Mga bansa at teritoryong sumali sa Miss World 1987 at ang kanilang mga pagkakalagay.

### Mga pagkakalagay 
### Mga *Continental Queens of Beauty* 
### Mga espesyal na parangal 
## Kompetisyon 
### Pormat ng kompetisyon 
Mula sa labinlima noong nakaraang taon, labindalawang *semi-finalist* ang napili sa pamamagitan ng paunang kompetisyon at mga *personal interview*. Lumahok sa *evening leotard competition* at *evening gown competition* ang labindalawang mga *semi-finalist*, at kalaunan ay napili ang anim na pinalista na sumabak sa *final interview.* Pagkatapos nito, limang kandidata ang hinirang bilang *Continental Queens of Beauty*, at hinirang pagkatapos ang *dalawang runner-up* at ang bagong Miss World.

### Komite sa pagpili 
* Linford Christie – Atletang Ingles na ipinanganak sa Hamayka
* John Coleman – Direktor ng *Top Shop*
* Robert Coleman – Direktor ng *Walters International Computers''
* Pilin León – Miss World 1981 mula sa Beneswela
* Hayley Mills – Ingles na aktres
* Eric Morley – Tagapagtatag ng Miss World
* Albert Vinci – Direktor ng Air Malta
* Rick Wakeman – Musikerong Ingles
* Simon Williams – Ingles na aktor

## Mga kandidata 
Pitumpu't-walong kandidata ang lumahok para sa titulo.

## Mga tala 
## Mga sanggunian 
## Panlabas na kawing 
* 

Kategorya:Miss World
Kategorya:1987
Kategorya:Reyno Unido
Kategorya:Patimpalak ng kagandahan